פרוגי

וידאו

עם השנים, התפתח האתר בתחום הווידאו והחל להפיק תוכניות אולפן שונות, ביניהן "אינסטוש", מצעד שבועי המורכב מתמונות וסרטונים של ידוענים באינסטגרם בהגשת שנהב דעבול (עד ינואר 2017) עמית סלמאן (החל מינואר 2017 עד ליולי 2018) וליאן הרשקוביץ (החל מיולי 2018). "אינסטוש" היא תוכנית שבועית שעלתה מדי שישי בפרוגי ובעקבות הצלחתה באתר, משנת 2015 החלה להיות משודרת גם בערוץ הטלוויזיה "זום". בנוסף, בספיישלים מיוחדים שצולמו הגישו את התוכנית גם שיר מורנו, המגישה ירדן הראל והשחקניות שירן סנדל ואור גרוס. לקראת חגיגות ה-70 למדינה - השחקן עידן שקרוקה הגיש את ספיישל העצמאות של התוכנית.  
ב-5 באוקטובר 2018, "אינסטוש" ירדה מהאוויר ואת מקומה בפרוגי ובערוץ Zoom, החליפה תוכנית חדשה בשם "The Story" ("דה סטורי") - הדומה באפיונה ל"אינסטוש" אלא שבניגוד לקודמתה שסיקרה את תמונות הפיד השבועיות של הסלבס באינסטגרם, הפעם התוכנית מסקרת רק את הסטוריז של הכוכבים. בנוסף, בסוף כל תוכנית קיימת פינת "24 בום" - פינה בה מאתגרים את המפורסמים במשימות שונות בסטורי והם מחויבים לבצע אותם תוך 24 שעות. את התוכנית מגישה ליאן הרשקוביץ, כתבת האתר. בתחילת דצמבר 2018, כוכבת הרשת, אשלי וקסמן בקשי, הגישה ספיישל חנוכה של התוכנית וכוכבת הרשת, עמנואל לוי, את ספיישל פורים, כוכבת הרשת ליאל אלי הגישה את ספיישל עצמאות וכוכב הרשת נבו עמרני הגיש את ספיישל שבועות.   
בפרוגי קיימות גם תוכניות אירוח שונות בהשתתפותם של שחקני סדרות הנוער - "גאליס", "נעלמים" והחממה וביצועי לייב של זמרים ואמנים מוכרים. 
בינואר 2015 הקים האתר זירת V.O.D ייחודית בשיתוף עם ערוץ הטלוויזיה זום הכוללת פרקים מלאים מסדרות המקור והרכש של הערוץ ביניהם: מועדון החנונים, שבט צוצלת, איטי ועצבני, הפסקת היפ הופ ועוד. 
בחג סוכות 2014, הושקה תוכנית האירוח - "הסוכה של פרוגי" בהגשת הכתבים הצעירים וצוות האתר, במסגרתה מתארחים ידוענים בסוכה, עונים על שאלות חג ומבצעים משימות. לאור הצלחתה, המשיכה "הסוכה של פרוגי" לעונות נוספות מדי שנה. בין האורחים: אסף הרץ, מאור שוויצר, אריאל מורטמן, כוכבי "שכונה", נועה קירל, עודד פז, טל מוסרי, דניאל ליטמן, גפן ברקאי, עמית פרקש ועוד. בסוכות 2017, התוכנית החלה להצטלם באולפן ynet ובאותה השנה התארחו בין היתר: שגיא ברייטנר, ירדן הראל, קים אור אזולאי, מור סילבר, קטריקס ודורון וכוכבות "כדברא". בעונה החמישית ששודרה בסוכות 2018, שהייתה העונה הכי נצפית, השתתפו: קווין רובין ורז ספני ("חיים בחארטא"), דין הפנר וריף נאמן ("כפולה"), עדי חבשוש ועדן מאירי, שירלי לוי וליאל אלי, קים אור אזולאי ודויד בוארון ("אילת") ועוד. בעונה השישית ששודרה בסוכות 2019 השתתפו: שירלי לוי, עומר חזן, בן זיני וטיילור מלכוב ונוספים. 
בשנת 2016 הפיק האתר סדרת תוכניות אירוח שליוותה את שידור העונה הראשונה של  "סוסי פרא", סדרת הנוער של ערוץ זום ב-HOT, ואירחה באולפן את כוכבי הסדרה. מיד לאחר שידור הפרק האחרון לעונה, התקיים משדר סיום שהועבר בשידור חי מאולפן ynet לגולשי אתר פרוגי ולצופי ערוץ זום במקביל. 
באוגוסט 2016, האתר החל להפיק את "בא לשכונה" - תוכנית מלווה לעונה השנייה של סדרת הנוער "שכונה" (ניקלודיאון, HOT). במסגרת סדרת הכתבות, חזרו כוכבי הסדרה לשכונות בהם הם גרים/גרו וחשפו צד אישי ואינטימי בחייהם. בתוכנית לקחו חלק: תותי ניניו, ניר חלפון, ליאנה עיון, עידן שקרוקה, עומר גולדמן ואושרת אינגדשט. 
החל מינואר 2017, החלו לשדר את טקס נבחרי פרוגי באולפן מצולם - טקס המסכם את בחירות הגולשים לנבחרי התרבות והבידור שלהם של השנה החולפת.
הטקס שודר גם בערוץ Zoom. בפברואר 2017, יצרו סדרת דוקו-ריאליטי בשם "No_Filter#" העוקבת אחר ארבעה בני נוער מוכרים ברשתות החברתיות שתיעדו את שגרת החיים היומיומית של החבורה תחת הסלוגן: "בלי מסיכות ובלי פילטרים". בעונה הראשונה השתתפו קים אור אזולאי, עמרי מזרחי, ליאון רביץ וגל סוויסה. בינואר 2018 עלתה העונה השנייה בכיכובם של גל גברעם, נדב קפלן, עילי דלויה ונועם ממן.   
באפריל 2017, הכוכבת הארגנטינאית המצליחה, לאלי אספוסיטו, הגיעה לראיון מיוחד באולפן פרוגי ששודר אף הוא בערוץ זום. באותה השנה התראיינו גם רוג'רו וקרול, כוכבי הטלנובלה של ערוץ דיסני - "סוי לונה" בראיון מצולם. ב-2018 ראיינה השחקנית בר מיניאלי עבור פרוגי את כוכב הסדרה "אנדי" (דיסני), ג'ושוע ראש, בביקורו בישראל. בספטמבר 2018 ראיין האתר את כוכבי הסדרה הספרדית "אליטה"במדריד ואת כוכבת דיסני - דאב קמרון בלונדון.
בנובמבר 2018, הפיק האתר את שיר הפארודיה הישראלי על "בית הנייר" בלחן של "בלה צ'או" שכללה שמות של "70 סדרות טובות יותר מבית הנייר" . בקליפ כיכבו: אבי דנגור, מיכאל גבעתי, סימור דניאל, עידן שקרוקה ונוספים.

תוכן ושיתופי פעולה

מדי שנה, מכריז האתר על בחירות הגולשים לנבחרי התרבות והבידור של השנה החולפת ומשנת 2017 הוא נעשה בטקס בנוכחות הזוכים באולפן. בין הזוכים לאורך השנים - אליאנה תדהר - שחקנית ראשית לשנת 2015, 2016 ו-2017, תובל שפיר שחקן ראשי לשנת 2015, נועה קירל - זמרת השנה לשנת 2016 ו-2019, עדן בן זקן ועומר אדם - זמרת וזמר (בהתאמה) השנה של 2017, דניאל ליטמן - שחקן ראשי לשנת 2016 ו-2017, עומר חזן שחקן ראשי בשנת 2019, שירלי לוי כוכבת הרשת של השנה לשנת 2019 ונוספים. כמו כן, ביום העצמאות מדי שנה (משנת 2016), מתפרסמת רשימת  "50 כוכבי הנוער הגדולים של ישראל", אותה מרכיב ומדרג צוות האתר. בשנת 2018 הוגדלה הרשימה (באופן חד פעמי) ל-70 כוכבים לרגל חגיגות ה-70 למדינה. באותה שנה זכתה נועה קירל בתואר כוכבת הנוער המובילה בישראל, בשנת 2019 לא התקיים המדרג.
משנת 2016, החל האתר לשתף פעולה עם ערוץ ניקלודיאון לכבוד הטקס השנתי של נבחרי הנוער הבינלאומי (ה-KCA). במסגרת השת"פ טסים נציג מטעם האתר ונציג מטעם הערוץ (הכולל את הכוכבים המזוהים עמם: בשנת 2016 טל מוסרי, בשנת 2017 דר זוזובסקי ובשנת 2019 קים אור אזולאי) לארצות הברית. יחד הם מסקרים את המסע, את השטיח הכתום ואת הטקס עצמו.
החל משנת 2016, חובר האתר, מדי כמה חודשים, לכוכבי הנוער הבולטים של אותה התקופה ובמשך סוף שבוע שלם הם מתפקדים כ"עורכים-אורחים" של האתר. את התקופה מכנים באתר כתקופת "השתלטות", במסגרתה יוצרים  ועורכים הכוכבים כתבות תוכן (מלל ווידאו). עד כה השתלטו על האתר: טל מוסרי, ירדן הראל, נועה קירל, כוכבי "מועדון החנונים: הסרט" (שירן סנדל, יון תומרקין, עמית פרקש ועוד), כוכבי "כדברא 2" (גילי איצקוביץ', אור גרוס, דין גרבר, מור סרוסי, אביה מלכה, רועי ניב ושלר ועוד), כוכבי הסרט "עד הקצה" (נאיה פדרמן, מתן לקס, ליעוז הרוש וגילי איצקוביץ'), כוכבי "oboy"  (לי בירן, אליאנה תדהר, טום באום, ג'וי ריגר, דניאל גד, אור אשטון, אורי גרוס, יערה בנבנישתי) וכוכבת הרשת אשלי וקסמן בקשי. 
החל מחודש אפריל 2017, לפרוגי יש פינה קבועה בתוכנית "בוקר חם" של הזכיינית "רשת", הכוללת סקירה של כל החדשות והאירועים החמים והמעניינים מעולמם של בני הנוער, בהתבסס על כתבות שעלו באותו השבוע לאתר. הפינה מוגשת על ידי משה אבוטבול, סגן העורכת הראשית. הפינה הסתיימה בדצמבר 2017.
ביולי 2017, הפיק האתר את סרט מאחורי הקלעים ("מייקיינג אוף") של "מועדון החנונים - הסרט" עבור סרטי יונייטד קינג. וב-2018, לאור הצלחת המייקינג אוף הראשון, הפיק גם את סרט מאחורי הקלעים של "עד הקצה - ג'סטה 2") ואת סרט מאחורי הקלעים של סרט העלילה של פסטיגל 2018.
במהלך יולי-אוגוסט ב-2017, הופיעו והוזכרו פרוגי בפרקי העונה הראשונה של סדרת דוקו הריאליטי ("SwaggerZ") בערוץ Yes Kidz יחד עם אורי שוורץ המשתתף בה. במהלך פרקי הסדרה, אורי משמש ככתב השטח של האתר ומגיע למשרדי פרוגי לראיון עבודה, משימות והערות מהעורכת וסגנה.
בשנת 2018 יזם האתר קמפיין חברתי ראשון בשם "עצור! תחשוב! אלימות. לא בשבילי!"הנלחם באלימות בקרב בני הנוער מכל סוג שהיא. במסגרת הקמפיין עלו באתר סדרת כתבות בנושא, יצרו תנועה המזוהה עם הקמפיין (יד אחת עושה אגרוף ויד אחת משתיקה את האגרוף) ואף גייסו כוכבים רבים וחברי כנסת וביניהם: רן דנקר, ח"כ אורן חזן, ח"כ מרב מיכאלי, לי בירן, תובל שפיר, נועה קירל, כוכבי סדרות הנוער של ניק, כוכבי רשת ועוד. אירוע השיא של הקמפיין נחגג בהשקה מיוחדת לסרט "מוטלים בספק" בנוכחתה של אשת הנשיא, הגברת נחמה ריבלין.
בשנת 2019 יזם האתר יחד עם הרכב "האולטראס", עמותת "אחים גדולים" ובתמיכת פייסבוק ישראל, את קמפיין "נותנים אור" שהתמקד בנפגעי הבריונות והאלימות ולא באלו הפוגעים. במסגרת הקמפיין יצא השיר "אושר" בביצועם של האולטראס ואוריאן רקייה. בקליפ הנושא של הפרויקט כיכבו כוכבי נוער מובילים.
באתר פרוגי נעשים תחקירים הנוגעים לחייהם ועיסוקם של בני הנוער. בינואר 2014 חשף את תופעת "סחר בסלבס" - בה בני הנוער סחרו במספרים של ידוענים רבים בישראל. במרץ 2016 נחשפו מסיבות סקס וירטואליות של בני הנוער באינסטגרם ובאוקטובר 2017 התפרסם באתר תחקיר "וי כחול"- שחשף את הקלות בה בני הנוער מצטרפים לקבוצות בווטסאפ בנושא מין וסקס אליהם חשופים גם בגירים וגם קטינים ושם ניתנים הצעות, בקשות למפגשים וחומרים פורנוגרפיים אישיים וחיצוניים, במרץ 2018 עלה תחקיר על "המחיר שמשלמים בני הנוער בתעשיית הבידור" אליו התראיינו כוכבי נוער בגיל העשרה וחשפו את הקשיים. ארבעת התחקירים זכו לבאז תקשורתי רחב ולפולאפים בפלטפורמות התקשורת השונות.